2008R1166 — ET — 21.12.2008 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B ▼C1 EUROOPA PARLAMENDI JA NÕUKOGU MÄÄRUS (EÜ) nr 1166/2008, 19. november 2008, mis käsitleb põllumajanduslike majapidamiste struktuuriuuringuid ja põllumajanduslike tootmismeetodite uuringut ning millega tunnistatakse kehtetuks nõukogu määrus (EMÜ) nr 571/88 (EMPs kohaldatav tekst) ▼B (EÜT L 321, 1.12.2008, p.14)





Parandatud:









▼B

▼C1

EUROOPA PARLAMENDI JA NÕUKOGU MÄÄRUS (EÜ) nr 1166/2008,

19. november 2008,

mis käsitleb põllumajanduslike majapidamiste struktuuriuuringuid ja põllumajanduslike tootmismeetodite uuringut ning millega tunnistatakse kehtetuks nõukogu määrus (EMÜ) nr 571/88

(EMPs kohaldatav tekst)







EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 285 lõiget 1, võttes arvesse komisjoni ettepanekut, toimides asutamislepingu artiklis 251 sätestatud korras ( 1 ) ning arvestades järgmist: (1) Nõukogu 29. veebruari 1988. aasta määruses (EMÜ) nr 571/88 põllumajandusettevõtete struktuuri käsitlevate ühenduse uuringute korraldamise kohta ( 2 ) on sätestatud põllumajanduslike majapidamiste struktuuri käsitlevate ühenduse statistiliste uuringute programm kuni aastani 2007. (2) Alates 1966/1967. aastast ühenduses tehtud põllumajanduslike majapidamiste struktuuri käsitlevate uuringute programmi rakendamist tuleks jätkata, et uurida suundumusi ühenduse tasandil. Selguse huvides tuleks määrus (EMÜ) nr 571/88 asendada käesoleva määrusega. (3) Põllumajanduslike majapidamiste põhiregistrite ja muu valikuuringu stratifitseerimiseks vajaliku teabe ajakohastamiseks tuleb ühenduses vähemalt kord kümne aasta jooksul teha põllumajanduslike majapidamiste loendus. Viimane loendus enne käesoleva määruse vastuvõtmist korraldati aastatel 1999/2000. (4) On vaja koguda andmeid nõukogu 20. septembri 2005. aasta määruses (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta ( 3 ) määratletud maaelu arenguga seotud meetmete rakendamise kohta. (5) Oma 19. detsembri 2006. aasta järeldustes põllumajanduse keskkonnanäitajate kohta tunnistas nõukogu vajadust põllumajandustegevusi käsitlevate võrreldavate andmete järele, mis on kogutud sobival geograafilisel tasandil ning mis hõlmavad kogu ühendust. Nõukogu palus komisjonil võtta meetmed, mis on sätestatud komisjoni 15. septembri 2006. aasta teatises ( 4 ) ning hõlmavad statistiliste andmete koostamist, eelkõige põllumajanduslike majapidamiste juhtimise tavade ja talumajapidamiste sisendite kasutuse kohta. (6) Puudub statistiline teave erinevate põllumajanduslike tootmismeetodite kasutamise kohta üksikute majapidamiste tasandil. Seetõttu on vaja parandada põllumajanduslikke majapidamisi käsitleva strukturaalse teabega seotud põllumajanduslike tootmismeetodite alase teabe kogumist, et saada täiendavaid andmeid põllumajanduse keskkonnapoliitika arengu kohta ja parandada põllumajanduse keskkonnanäitajate kvaliteeti. (7) Kõigis liikmesriikides kogutavate põllumajanduslike majapidamiste struktuuri käsitlevad võrreldavad statistilised andmed on olulised ühenduse põllumajanduspoliitika arengu määramisel. Seetõttu tuleks vaadeldavate karakteristikute puhul kasutada võimalikult ühtset liigitust ja ühiseid mõisteid. (8) Põllumajanduslike majapidamiste struktuuriuuringu tegemine 2010. aastal ning iga kümne aasta järel toimuv rahvaloendus 2011. aastal paneks liikmesriikide statistikaressurssidele suure koormuse, kui nimetatud kahe suure uuringu välitööde aeg kattub. Seetõttu tuleks ette näha erand, mis võimaldab liikmesriikidel teha põllumajanduslike majapidamiste struktuuriuuring 2009. aastal. (9) Nõukogu 17. veebruari 1997. aasta määrus (EÜ) nr 322/97 ühenduse statistika kohta ( 5 ) moodustab käesoleva määruse sätete võrdlusraamistiku, eelkõige seoses erapooletuse, usaldusväärsuse, asjakohasuse, tasuvuse, statistilise konfidentsiaalsuse ja läbipaistvuse põhimõtete järgimisega. Nõukogu 11. juuni 1990. aasta määrus (Euratom, EMÜ) nr 1588/90 konfidentsiaalsete statistiliste andmete Euroopa Ühenduste Statistikaametile edastamise kohta ( 6 ) moodustab käesoleva määruse kohaste konfidentsiaalsete statistiliste andmete edastamise ja kaitse raamistiku, millega tagatakse, et ühenduse statistika koostamisel ja avaldamisel hoitakse ära ebaseaduslik avalikustamine ja kasutamine muul kui statistilisel eesmärgil. (10) Põllumajanduslike majapidamiste asukoha andmeid peaks komisjon kasutama ainult statistilisteks analüüsideks ning kasutamine ei tohiks hõlmata valimi koostamist ega uuringute tegemist. Tuleks tagada andmete konfidentsiaalsuse nõutav kaitse, muu hulgas asukohaparameetrite täpsuse piiramisega ning asjakohaste koondandmete kasutamisega statistika avaldamisel. (11) Nõukogu määrusega (EMÜ) nr 3037/90 ( 7 ) sätestati ühenduse majandustegevuste statistiline liigitus. (12) Kooskõlas Euroopa Parlamendi ja nõukogu 26. mai 2003. aasta määrusega (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), ( 8 ) tuleks territoriaalüksused määratleda vastavalt NUTSi liigitusele. (13) Et lihtsustada andmete kogumist vastajate ja liikmesriikide jaoks nii palju kui võimalik, tuleks ette näha võimalus kasutada valikuuringuid ja haldusallikaid. (14) Kõnealuste uuringute korraldamine nõuab nii liikmesriikidelt kui ka komisjonilt mitme aasta jooksul märkimisväärseid rahalisi vahendeid, millest suurt osa kasutatakse ühenduse nõuete täitmiseks. (15) Tunnistatakse, et põllumajanduslike majapidamiste satelliidi abil tuvastamise ja kindlaksmääramise nõuded põhjustavad paljudes liikmesriikides märkimisväärseid metoodika-alaseid ja tehnilisi raskusi. (16) Seepärast tuleks ette näha, et ühendus toetaks kõnealust uuringuprogrammi Euroopa Põllumajanduse Tagatisfondi kaudu kooskõlas nõukogu 21. juuni 2005. aasta määrusega (EÜ) nr 1290/2005 ühise põllumajanduspoliitika rahastamise kohta ( 9 ). (17) Käesoleva määrusega kehtestatakse kogu programmi kehtivuse ajaks finantsraamistik, mis on eelarvepädevale institutsioonile iga-aastase eelarvemenetluse käigus peamiseks juhiseks Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) ( 10 ) punkti 37 tähenduses. (18) Kuna käesoleva määruse eesmärki, nimelt põllumajanduslike majapidamiste struktuuri ja põllumajanduslikke tootmismeetodeid käsitleva võrreldava ühenduse statistika koostamine, ei suuda liikmesriigid piisavalt saavutada ning määruse ulatuse ja mõju tõttu on seda parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale. (19) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused ( 11 ). (20) Komisjonile tuleks eelkõige anda volitus määrata kindlaks loomühikute koefitsiendid ja karakteristikuid ning muuta käesoleva määruse lisasid. Kuna need on üldmeetmed ja nende eesmärk on muuta käesoleva määruse vähem olulisi sätteid, täiendades seda uute vähem oluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele. (21) Nõukogu otsusega 72/279/EMÜ ( 12 ) asutatud alalise põllumajandusstatistika komiteega on konsulteeritud, ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

ÜLDSÄTTED

Artikkel 1

Sisu

Käesoleva määrusega kehtestatakse põllumajanduslike majapidamistestruktuuri ja põllumajanduslikke tootmismeetodeid käsitleva võrreldava ühenduse statistika koostamise raamistik.

Artikkel 2

Mõisted

Käesolevas määruses kasutatakse järgmisi mõisteid:

a) „põllumajanduslik majapidamine” või „majapidamine” – nii tehniliselt kui ka majanduslikult ühtne üksus, millel on ühtne juhtimine ja mille põhi- või kõrvaltegevuseks Euroopa Liidu majandusterritooriumil on I lisas loetletud põllumajanduslikud tegevused;

b) „loomühik” – standardne mõõtühik, mis võimaldab eri liiki loomi käsitlevaid andmeid võrreldavuse eesmärgil koondada. Loomühikud määratakse kindlaks üksikute loomakategooriate söödavajaduse alusel ning selleks võetakse vastu koefitsiendid vastavalt artikli 15 lõikes 2 osutatud kontrolliga regulatiivmenetlusele;

c) „valikuuring” – stratifitseeritud juhuvalikul põhinev statistiline uuring, mille eesmärk on koguda põllumajanduslike majapidamiste kohta representatiivseid statistilisi andmeid piirkondlikul ja riigi tasandil. Stratifitseerimine hõlmab põllumajanduslike majapidamiste suurust ja liiki, et tagada eri suuruses ja eri liiki põllumajanduslike majapidamiste piisav esindatus;

d) „piirkond” – määruses (EÜ) nr 1059/2003 määratletud NUTS 2 territoriaalüksus;

e) „majapidamise asukoht” – laius- ja pikkuskoordinaadid viie kaareminuti täpsusega, vältimaks üksiku majapidamise otsest kindlaksmääramist. Kui vastavatel laius- ja pikkuskraadidel asub ainult üks põllumajanduslik majapidamine, antakse sellele majapidamisele kõrval oleva asukoha koordinaadid, kus asub veel vähemalt üks põllumajanduslik majapidamine.

Artikkel 3

Katvus

1. Käesoleva määrusega hõlmatud uuring käsitleb:

a) põllumajanduslikke majapidamisi, kus põllumajanduseks kasutatav maa-ala on vähemalt üks hektar;

b) põllumajanduslikke majapidamisi, kus põllumajanduseks kasutatav maa-ala on väiksem kui üks hektar, juhul kui teatav osa nende majapidamiste toodangust läheb müügiks või kui tootmisüksus ületab teatava füüsilise künnise.

2. Liikmesriigid, kes kasutavad vaatluskünnist, mis on suurem kui üks hektar, peavad siiski määrama kõnealuse künnise kindlaks selliselt, et vaatlusest jäävad välja üksnes kõige väiksemad põllumajanduslikud majapidamised, mis kokku moodustavad 2 % või vähem kasutatavast põllumajandusmaast, v.a ühismaa, ja 2 % või vähem majapidamise loomühikute koguarvust.

3. Igal juhul peab uuring hõlmama kõiki põllumajanduslikke majapidamisi, mille puhul on ületatud üks II lisas nimetatud füüsilistest künnistest.

Artikkel 4

Teabeallikad

1. Liikmesriigid kasutavad määruses (EÜ) nr 1782/2003 ( 13 ) ette nähtud ühtset haldus- ja kontrollsüsteemi, määruses (EÜ) nr 1760/2000 ( 14 ) ette nähtud veiste identifitseerimise ja registreerimise süsteemi ja määruse (EÜ) nr 834/2007 ( 15 ) kohaselt asutatud mahepõllumajanduse registri andmeid tingimusel, et need on vähemalt samaväärse kvaliteediga kui statistilistest vaatlustest saadud andmed. Samuti võivad liikmesriigid kasutada haldusallikaid, mis on seotud geneetiliselt muundatud põllumajanduskultuuride kasvatamisega ja III lisas nimetatud maaelu arengu erimeetmetega.

2. Kui liikmesriik otsustab kasutada lõikes 1 sätestamata haldusallikat, teatab ta sellest varem komisjonile ning esitab üksikasjaliku teabe kasutatavate meetodite ja sellisest haldusallikast pärinevate andmete kvaliteedi kohta.

Artikkel 5

Täpsusnõuded

1. Valikuuringut tegev liikmesriik tagab, et kaalutud uuringutulemused on statistiliselt representatiivsed iga piirkonna põllumajanduslike majapidamiste suhtes ning on koostatud selliselt, et nad vastavad IV lisas sätestatud täpsusnõuetele.

2. Nõuetekohaselt põhjendatud juhtudel lubab komisjon liikmesriikidel teha erandeid lõikes 1 nimetatud täpsusnõuetest konkreetsete piirkondade puhul.







II

PEATÜKK

PÕLLUMAJANDUSLIKE MAJAPIDAMISTE STRUKTUURI KÄSITLEV STATISTIKA

Artikkel 6

Põllumajanduslike majapidamiste struktuuriuuringud

1. Liikmesriigid teevad 2010., 2013. ja 2016. aastal põllumajanduslike majapidamiste struktuuriuuringud (edaspidi „majapidamiste struktuuriuuringud”).

2. 2010. aasta majapidamiste struktuuriuuring tehakse loendusena. III lisa V.ii jaotises loetletud tööjõu muu tasustatava tegevusega seotud karakteristikute kogumiseks võib siiski kasutada valikuuringut.

3. 2013. ja 2016. aasta majapidamiste struktuuriuuringud võib teha valikuuringutena.

Artikkel 7

Vaadeldavad karakteristikud

1. Liikmesriigid esitavad teavet III lisas loetletud karakteristikute kohta.

2. Komisjon võib muuta III lisas sätestatud karakteristikute loetelu 2013. ja 2016. aasta majapidamiste struktuuriuuringute jaoks vastavalt artikli 15 lõikes 2 osutatud kontrolliga regulatiivmenetlusele.

3. Kui liikmesriik teeb kindlaks, et karakteristiku esinemissagedus on väike või puudub, võib selle karakteristiku andmete kogumisel kõrvale jätta. Nimetatud liikmesriik teatab uuringuaastale vahetult eelneval kalendriaastal komisjonile mis tahes karakteristikutest, mis andmete kogumisel kõrvale jäetakse.

4. Karakteristikute mõisted tuleb vastu võtta vastavalt artikli 15 lõikes 2 osutatud kontrolliga regulatiivmenetlusele.

Artikkel 8

Vaatlusperioodid

Majapidamiste struktuuriuuringute vaatlusperioodid 2010., 2013. ja 2016. aastal on järgmised:

a) III lisas nimetatud maaga seotud karakteristikud: 12kuuline periood, mis lõppeb uuringuaasta 1. märtsi ja 31. oktoobri vahele jääva vaatluspäevaga;

b) III lisas nimetatud loomadega seotud karakteristikud: uuringuaasta 1. märtsi ja 31. oktoobri vahele jääv vaatluspäev;

c) III lisas nimetatud tööjõuga seotud karakteristikud: 12kuuline periood, mis lõppeb uuringuaasta 1. märtsi ja 31. oktoobri vahele jääva vaatluspäevaga;

d) III lisas sätestatud maaelu arengu meetmed: kolmeaastane periood, mis lõppeb uuringuaasta 31. detsembril.

Artikkel 9

Edastamine

1. Liikmesriigid edastavad komisjonile 2010. aasta majapidamiste struktuuriuuringu kinnitatud andmed 31. märtsiks 2012.

2. Liikmesriigid edastavad komisjonile 2013. ja 2016. aasta majapidamiste struktuuriuuringute kinnitatud andmed 12 kuu jooksul pärast uuringuaasta lõppu.

3. III lisas nimetatud maaelu arengu meetmeid käsitlevad andmed, mis põhinevad haldusdokumentidel, võib komisjonile esitada eraldi 18 kuu jooksul pärast uuringuaasta lõppu.

4. Majapidamiste struktuuriuuringu andmed edastatakse komisjonile elektrooniliselt üksikute põllumajanduslike majapidamiste lõikes.

5. Uuringuandmete edastamise vormi määrab komisjon.

6. Komisjon ei kasuta majapidamiste struktuuriuuringute andmeid valimi koostamiseks ega uuringute tegemiseks.

Artikkel 10

Valimiplaan

2013. ja 2016. aasta majapidamiste struktuuriuuringute valimiplaani ajakohastamiseks võimaldavad liikmesriigid majapidamiste struktuuriuuringu eest vastutavatele asutustele juurdepääsu nende territooriumil koostatud haldustoimikutes sisalduvale põllumajanduslikke majapidamisi käsitlevale teabele.







III

PEATÜKK

PÕLLUMAJANDUSLIKE TOOTMISMEETODITE STATISTIKA

Artikkel 11

Põllumajanduslike tootmismeetodite uuring

1. Liikmesriigid teevad põllumajanduslikes majapidamistes kasutatavate põllumajanduslike tootmismeetodite uuringu. Kõnealuse uuringu võib teha valikuuringuna.

2. Nõuetekohaselt põhjendatud juhtudel võib komisjon lubada liikmesriikidel teha valikuuringu, kasutades eraldi alavalimit.

3. Liikmesriigid esitavad andmeid V lisas loetletud põllumajanduslike tootmismeetoditega seotud karakteristikute kohta.

4. Iga vaadeldud majapidamise puhul esitavad liikmesriigid samuti hinnangu majapidamises niisutamiseks kasutatava vee koguse kohta (kuupmeetrites). Hinnangu võib esitada mudeli abil.

5. Komisjon annab liikmesriikidele metoodika-alast ja muud toetust lõikes 4 osutatud mudeli koostamiseks. Lisaks edendab komisjon vajalikku koostööd ja kogemuste vahetamist liikmesriikide vahel, et saada võrreldavaid tulemusi.

6. Kui liikmesriik teeb kindlaks, et karakteristiku esinemissagedus on väike või puudub, võib selle karakteristiku andmete kogumisel kõrvale jätta. Asjasse puutuv liikmesriik teatab uuringuaastale vahetult eelneval kalendriaastal komisjonile mis tahes karakteristikutest, mis andmete kogumisel kõrvale jäetakse.

7. Karakteristikute mõisted tuleb vastu võtta vastavalt artikli 15 lõikes 2 osutatud kontrolliga regulatiivmenetlusele.

8. Vaatlusperiood langeb kokku 2010. aasta majapidamiste struktuuriuuringu karakteristikute puhul kasutatavate vaatlusperioodidega.

9. Kõnealuse uuringu tulemused seotakse 2010. aasta majapidamiste struktuuriuuringu andmetega üksikute põllumajanduslike majapidamiste kohta. Koondatud kinnitatud andmed edastatakse komisjonile elektrooniliselt hiljemalt 31. detsembril 2012.

10. Uuringuandmete edastamise vormi määrab komisjon.

11. Komisjon ei kasuta põllumajanduslike tootmismeetodite andmeid valimi koostamiseks ega uuringute tegemiseks.







IV

PEATÜKK

ARUANDED, RAHASTAMINE JA RAKENDUSMEETMED

Artikkel 12

Aruanded

1. Liikmesriikidel tuleb esitada käesoleva määrusega hõlmatud uuringute kohta „riiklik metoodikaaruanne”, milles kirjeldatakse järgmist:

a) kasutatud korraldust ja metoodikat;

b) käesolevas määruses nimetatud valikuuringutes saavutatud täpsusastmeid;

c) teavet kasutatud halduslike andmeallikate kvaliteedi kohta ja

d) valimisse arvamise ja sealt välja jätmise kriteeriume, mida kasutati artikliga 3 ette nähtud katvuse saavutamiseks.

2. Riiklik metoodikaaruanne esitatakse komisjonile koos kinnitatud uuringutulemustega vastavalt artikli 9 lõigetes 1 ja 2 nimetatud tähtaegadele.

3. Lisaks iga uuringu lõpus nõutavatele riiklikele metoodikaaruannetele esitavad liikmesriigid komisjonile mis tahes täiendava teabe, mida võidakse nõuda uuringu korralduse ja kasutatud metoodika kohta.

Artikkel 13

Ühenduse toetus

1. Liikmesriigid saavad ühenduselt rahalist toetust maksimaalselt 75 % ulatuses käesoleva määrusega hõlmatud uuringute tegemise kuludest, kuid mitte rohkem kui lõigetes 3 ja 4 sätestatud maksimumsummad.

2. Seoses põllumajanduslike majapidamiste satelliidi abil tuvastamisega annab komisjon käesoleva määruse jõustumisel vajalikku tehnilist abi ja nõuandeid neile liikmesriikidele, kes seda taotlevad.

3. 2010. aasta majapidamiste struktuuriuuringu ja põllumajanduslike tootmismeetodite uuringu liidetud kulude puhul piirdub ühenduse toetus allpool sätestatud maksimumsummadega:

— Luksemburg ja Malta – kummalegi 50 000 eurot;

— Austria, Iirimaa ja Leedu – igaühele 1 000 000 eurot;

— Bulgaaria, Saksamaa, Ungari, Portugal ja Ühendkuningriik – igaühele 2 000 000 eurot;

— Kreeka, Hispaania ja Prantsusmaa – igaühele 3 000 000 eurot;

— Itaalia, Poola ja Rumeenia – igaühele 4 000 000 eurot ning

— kõik teised liikmesriigid – igaühele 300 000 eurot.

4. 2013. ja 2016. aasta majapidamiste struktuuriuuringute puhul vähendatakse lõikes 3 nimetatud maksimumsummasid 50 %.

5. Ühenduse finantsabi makstakse Euroopa Põllumajanduse Tagatisfondist kooskõlas määruse (EÜ) nr 1290/2005 artikli 3 lõike 2 punktiga e.

Artikkel 14

Finantsraamistik

1. Kõnealuse uuringukava rakendamise rahaline toetus aastateks 2008–2013, sh komisjonis liikmesriikide poolt vastavalt käesoleva määruse sätetele esitatud andmete töötlemiseks kasutatavate andmebaasisüsteemide haldamiseks, hoolduseks ja arendamiseks vajalikud assigneeringud, on 58 850 000 eurot.

2. Ajavahemikuks 2014–2018 ette nähtud summa määratakse kindlaks eelarvepädevate institutsioonide ja seadusandliku organi poolt komisjoni ettepanekul uue, 2014. aastal algava ajavahemiku finantsraamistiku alusel.

3. Eelarvepädevad institutsioonid kinnitavad iga-aastased assigneeringud finantsraamistiku piires.

Artikkel 15

Komitee

1. Komisjoni abistab otsuse 72/279/EMÜ kohaselt asutatud alaline põllumajandusstatistika komitee.

2. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse selle otsuse artikli 8 sätteid.

Artikkel 16

Erandid

1. Erandina artikli 6 lõigetest 1 ja 2, artiklist 8, artikli 9 lõikest 1, artikli 11 lõigetest 8 ja 9, artikli 13 lõikest 3, III ja IV lisast asendatakse Kreeka, Hispaania ja Portugali puhul viited aastale 2010 viidetega aastale 2009.

2. Erandina artikli 9 lõikest 1 asendatakse viide 31. märtsile 2012:

a) Kreeka ja Portugali puhul viitega 31. märtsile 2011;

b) Hispaania puhul viitega 30. juunile 2011;

c) Itaalia ja Rumeenia puhul viitega 30. juunile 2012.

3. Erandina artikli 11 lõikest 9 asendatakse viide 31. detsembrile 2012 Kreeka, Hispaania ja Portugali puhul viitega 31. detsembrile 2011.

Artikkel 17

Kehtetuks tunnistamine

1. Määrus (EMÜ) nr 571/88 tunnistatakse kehtetuks.

2. Viiteid kehtetuks tunnistatud määrusele käsitatakse viidetena käesolevale määrusele.

Artikkel 18

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2009.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Põllumajandusliku majapidamise määratluses osutatud põllumajanduslike tegevuste loetelu

Allpool loetletud tegevused (mis võivad olla põhi- või kõrvaltegevused) põhinevad Euroopa majanduse tegevusalade statistilise klassifikaatori (NACE Rev. 2) jaol „Taime- ja loomakasvatus, jahindus ja neid teenindavad tegevusalad” ning neid kasutatakse põllumajandusliku majapidamise mõiste määratlemisel.







Tegevuse kirjeldus NACE Rev. 2 kood Täiendavad märkused tegevuste kohta, mida kasutatakse või ei kasutata põllumajanduslike tegevuste määratlemisel Üheaastaste põllukultuuride kasvatus 01.1 Mitmeaastaste taimede kasvatus 01.2 Käesoleva määruse kohaldamisalasse kuuluvad omakasvatatud viinamarjadest veini või omakasvatatud oliividest oliiviõli tootvad põllumajanduslikud majapidamised. Taimede paljundamine 01.3 Loomakasvatus 01.4 Käesoleva määruse kohaldamisalast jäetakse välja kõik NACE Rev. 2 gruppi 01.49 (muu loomakasvatus) liigitatud tegevused, v.a: i) jaanalindude, emude ja küülikute kasvatamine; ii) mesindus ning mee ja mesilasvaha tootmine. Segapõllumajandus 01.5 Põllumajandust abistavad tegevusalad ja saagikoristusjärgsed tegevused 01.6 Üldjuhul jäetakse käesoleva määruse kohaldamisalast välja kõik majapidamised, mis tegelevad NACE Rev. 2 gruppi 01.6 kuuluvate tegevustega, kui see on nende ainus tegevus. Käesoleva määruse kohaldamisalasse kuuluvad siiski majapidamised, mis tegelevad ainult põllumajandusmaa hoidmisega heades põllumajandus- ja keskkonnatingimustes (NACE Rev. 2 grupp 01.61).









II LISA







Majapidamiste struktuuriuuringu ja põllumajanduslike tootmismeetodite uuringu künnised Karakteristik Künnis Kasutatav põllumajandusmaa Põllumaa, koduaiad, püsirohumaa, püsikultuuride kasvatamise ala 5 ha Avamaal kasvavad püsikultuurid Puuvilja-, marja-, tsitrusviljade ja oliiviistandikud, viinamarjaistandikud ja puukoolid 1 ha Muu intensiivtootmine Värsked köögiviljad, melonid ja maasikad, mis kasvavad avamaal või madala kaitsekatte all (sisseminekuvõimaluseta) 0,5 ha Tubakas 0,5 ha Humal 0,5 ha Puuvill 0,5 ha Põllumajanduskultuurid, mis on klaasist või kõrge katte all (sisseminekuvõimalusega) Värsked köögiviljad, melonid ja maasikad 0,1 ha Lilled ja dekoratiivtaimed (v.a puukoolid) 0,1 ha Veised Kõik 10 looma Sead Kõik 50 looma Suguemised 10 looma Lambad Kõik 20 looma Kitsed Kõik 20 looma Kodulinnud Kõik 1 000 looma









III LISA







Majapidamiste struktuuriuuringu karakteristikute loetelu KARAKTERISTIK ÜHIK/LIIK I. Üldkarakteristikud – Majapidamise asukoht – – Laiuskraad (viis kaareminutit või vähem) Kraad: minutid – – Pikkuskraad (viis kaareminutit või vähem) Kraad: minutid – Majapidamise õiguslik vorm – – Kas majapidamise eest vastutab õiguslikult ja majanduslikult: – – – füüsiline isik, kes on ainuvaldaja, kui majapidamine on iseseisev? jah/ei – – – – Kui vastus eelmisele küsimusele on „jah”, siis kas kõnealune isik (valdaja) on ka majapidamise juht? jah/ei – – – – – Kui kõnealune isik ei ole juht, siis kas juht on valdaja perekonnaliige? jah/ei – – – – – Kui juht on valdaja pereliige, siis kas juht on valdaja abikaasa? (1) jah/ei – – – üks või mitu füüsilist isikut, kes on osanikud, kui tegemist on majapidamiste ühendusega? jah/ei – – – juriidiline isik? jah/ei – Majapidamise valduse vorm (valdajate suhtes) ja põllumajandustootmise liik – – Kasutatav põllumajandusmaa: – – – omaniku poolt ha – – – rendisuhte alusel ha – – – loonusrendisuhte või muul alusel ha – – Mahepõllumajandus – – – Majapidamise kogu kasutatav põllumajandusmaa, millel kasutatakse mahepõllumajandusliku tootmise meetodeid, mis on sertifitseeritud vastavalt riiklikele või Euroopa Ühenduse eeskirjadele ha – – – Majapidamise kogu kasutatav põllumajandusmaa, mille puhul minnakse üle mahepõllumajanduslikule tootmisele, mille meetodid peavad olema sertifitseeritud vastavalt riiklikele või Euroopa Ühenduse eeskirjadele ha – – – Majapidamise maa, millel kasutatakse mahepõllumajandusliku tootmise meetodeid, mis on sertifitseeritud vastavalt riiklikele või Euroopa Ühenduse eeskirjadele, või mis on üle minemas mahepõllumajanduslikule tootmisele, mille meetodid peavad olema sertifitseeritud vastavalt riiklikele või Euroopa Ühenduse eeskirjadele: – – – – teravili terade (sealhulgas seemnete) tootmiseks ha – – – – terade (sh seemne ning teravilja ja kaunviljade segude) saamiseks kasvatatavad kuivatatud kaunviljad ja valgurikkad taimed ha – – – – kartul (sh varajane ja seemnekartul) ha – – – – suhkrupeet (v.a seeme) ha – – – – õliseemnekultuurid ha – – – – värsked köögiviljad, melonid ja maasikad ha – – – – püsiheina- ja -karjamaa, v.a hooldamata karjamaa ha – – – – puuvilja- ja marjaistandikud ha – – – – tsitruseistandikud ha – – – – oliiviistandikud ha – – – – viinamarjaistandikud ha – – – – muud põllumajanduskultuurid (kiutaimed jne) ha – – – Loomakasvatuses kasutatavad mahepõllumajanduslikud tootmismeetodid, mis on sertifitseeritud vastavalt riiklikele või Euroopa Ühenduse eeskirjadele: – – – – veised Loomade arv – – – – sead Loomade arv – – – – lambad ja kitsed Loomade arv – – – – kodulinnud Loomade arv – – – – muud loomad jah/ei – – Majapidamise toodangu sihtkoht – – – Leibkond tarbib rohkem kui 50 % majapidamise lõpptoodangust jah/ei – – – Otsemüük tarbijatele moodustab üle 50 % majapidamise kogumüügist (1) jah/ei II. Maa – Põllumaa – – Teravili terade (sealhulgas seemnete) tootmiseks: – – – pehme nisu ja speltanisu ha – – – kõva nisu ha – – – rukis ha – – – oder ha – – – kaer ha – – – maisiterad ha – – – riis ha – – – muu terade saamiseks kasvatatav teravili ha – – Terade (sh seemne ning teravilja ja kaunviljade segude) saamiseks kasvatatavad kuivatatud kaunviljad ja valgurikkad taimed ha – – – sellest hernes, põlduba ja maguslupiin ha – – Kartul (sh varajane ja seemnekartul) ha – – Suhkrupeet (v.a seeme) ha – – Söödajuurvili ja muguljuurvili (v.a seeme) ha – – Tehnilised kultuurid: – – – tubakas ha – – – humal ha – – – puuvill ha – – – raps ja rüps ha – – – päevalill ha – – – soja ha – – – linaseemned (õlilina) ha – – – muud õliseemnekultuurid ha – – – lina ha – – – harilik kanep ha – – – muud kiutaimed ha – – – aromaatsed taimed, ravimtaimed ja maitsetaimed ha – – – mujal nimetamata tehnilised kultuurid ha – – Värsked köögiviljad, melonid ja maasikad, mis kasvavad: – – – avamaal või madala katte all (sisseminekuvõimaluseta) ha – – – – põllul ha – – – – aiamaal ha – – – klaasi või muu kaitsekatte all (sisseminekuvõimalusega) ha – – Lilled ja dekoratiivtaimed (v.a puukoolid): – – – avamaal või madala katte all (sisseminekuvõimaluseta) ha – – – klaasi või muu kaitsekatte all (sisseminekuvõimalusega) ha – – Haljalt koristatud taimed: – – – ajutine rohumaa ha – – – muud haljalt koristatud taimed: – – – – haljasmais ha – – – – liblikõielised taimed ha – – – – mujal nimetamata haljalt koristatud taimed ha – – Seemned ja seemikud põllumaal ha – – Muud põllukultuurid ha – – Subsiidiumideta kesa ha – – Kesa, mille suhtes kohaldatakse subsiidiume ja mis ei ole majanduslikus kasutuses ha – Koduaiad ha – Püsirohumaa ha – – Püsiheina- ja -karjamaa, v.a hooldamata karjamaa ha – – Hooldamata karjamaa ha – – Püsirohumaa, mida ei kasutata enam tootmise eesmärgil ja mille suhtes kohaldatakse subsiidiume ha – Püsikultuurid – – Puuvilja- ja marjaistandikud ha – – – Puuviljasordid, sellest: ha – – – – parasvöötme puuviljad ha – – – – lähistroopikavöötme puuviljad ha – – – Marjasordid ha – – – Pähklid ha – – Tsitruseistandikud ha – – Oliiviistandikud ha – – – kus tavapäraselt toodetakse lauaoliive ha – – – kus tavapäraselt toodetakse oliive õli tootmiseks ha – – Viinamarjaistandikud, kus tavapäraselt toodetakse: ha – – – kvaliteetveini ha – – – muud veini ha – – – lauaviinamarju ha – – – rosinaid ha – – Puukoolid ha – – Muud püsikultuurid ha – – – sellest jõulupuud (1) ha – – Püsikultuurid katmikalal ha – Muu maa – – Kasutamata põllumajandusmaa ha – – Metsamaad ha – – – sellest lühikese raieringiga madalmets ha – – Muu maa (viljatu maa, hoonete, taluõue, teede, tiikide, kivimurdude, kaljude jms all olev maa) ha – Seened, niisutatud alad, energiakultuurid ja geneetiliselt muundatud põllumajanduskultuurid – – Seened ha – – Niisutatud ala – – – Kogu niisutatav ala ha – – – Kogu haritav ala, mida on viimase 12 kuu jooksul vähemalt üks kord niisutatud ha – – Energiakultuurid (biokütuse või muu taastuvenergia tootmiseks), ha – – – sellest alad, mida ei kasutata enam tootmise eesmärgil ha – – Geneetiliselt muundatud põllumajanduskultuurid ha III. Loomad – Hobuslased Loomade arv – Veised: – – alla ühe aasta vanused isased ja emased veised Loomade arv – – vähemalt ühe, kuid alla kahe aasta vanused pullid Loomade arv – – vähemalt ühe, kuid alla kahe aasta vanused mullikad Loomade arv – – vähemalt kaheaastased pullid Loomade arv – – vähemalt kaheaastased lehmmullikad Loomade arv – – lüpsilehmad Loomade arv – – muud lehmad Loomade arv – Lambad ja kitsed: – – lambad (igas vanuses): Loomade arv – – – uted Loomade arv – – – muud lambad Loomade arv – – kitsed (igas vanuses): Loomade arv – – – emakitsed Loomade arv – – – muud kitsed Loomade arv – Sead: – – põrsad eluskaaluga alla 20 kg Loomade arv – – suguemised kaaluga vähemalt 50 kg Loomade arv – – muud sead Loomade arv – Kodulinnud: – – broilerid Lindude arv – – munakanad Lindude arv – – muud kodulinnud: Lindude arv – – – kalkunid (1) Lindude arv – – – pardid (1) Lindude arv – – – haned (1) Lindude arv – – – jaanalinnud (1) Lindude arv – – – mujal nimetamata kodulinnud (1) Lindude arv – Küülikud, emaküülikud Loomade arv – Mesilased Tarude arv – Mujal nimetamata loomad jah/ei IV. Masinad ja seadmed IV.i) Masinad – Masinad, mis kuuluvad täielikult majapidamisele – – Neljarattalised traktorid, roomiktraktorid, šassiitraktorid arv – – Kultivaatorid, reavahekultivaatorid, mootorfreesid ja mootorniidukid arv – – Teraviljakombainid arv – – Muud täielikult mehhaniseeritud kombainid arv – Masinad, mida kasutab mitu majapidamist – – Neljarattalised traktorid, roomiktraktorid, šassiitraktorid jah/ei – – Kultivaatorid, reavahekultivaatorid, mootorfreesid ja mootorniidukid jah/ei – – Teraviljakombainid jah/ei – – Muud täielikult mehhaniseeritud kombainid jah/ei IV.ii) Seadmed – Taastuva energia tootmise seadmed energiaallikate kaupa: – – tuuleenergia jah/ei – – biomass jah/ei – – – sellest biometaan jah/ei – – päikeseenergia jah/ei – – hüdroenergia jah/ei – – muud taastuva energia allikad jah/ei V. Tööjõud V.i) Põllumajandustöö majapidamises – Valdaja – – Sugu mees/naine – – Vanus Vanuserühmad (2) – – Põllumajandustöö majapidamises (v.a kodutööd) ATÜ 1. protsendirühm (3) – Juht – – Sugu mees/naine – – Vanus vanuserühmad – – Põllumajandustöö majapidamises (v.a kodutööd) ATÜ 2. protsendirühm (4) – Juhi väljaõpe – – Juhi põllumajanduslik väljaõpe Väljaõppe koodid (5) – – Juhi tööalane koolitus viimase 12 kuu jooksul (6) jah/ei – Ainuvaldaja perekonnaliikmed, kes teevad majapidamises põllumajandustöid: meessoost – – Põllumajandustöö majapidamises (v.a kodutööd) ATÜ 2. protsendirühm – Ainuvaldaja perekonnaliikmed, kes teevad majapidamises põllumajandustöid: naissoost – – Põllumajandustöö majapidamises (v.a kodutööd) ATÜ 2. protsendirühm – Alalised töötajad väljastpoolt perekonda: meessoost – – Põllumajandustöö majapidamises (v.a kodutööd) ATÜ 2. protsendirühm – Alalised töötajad väljastpoolt perekonda: naissoost – – Põllumajandustöö majapidamises (v.a kodutööd) ATÜ 2. protsendirühm – Ajutised töötajad väljastpoolt perekonda: mees- ja naissoost Täistööpäevade arv – Majapidamises otseselt mitte töötavate isikute (nt töövõtja töötajate) tehtud põllumajandustöö tööpäevade koguarv (täistööaja ekvivalendina), välja arvatud eelmised kategooriad, vaatluspäevale eelnenud 12 kuu jooksul Täistööpäevade arv V.ii) Muu tasustatav tegevus (mittepõllumajanduslik töö majapidamises ja töö väljaspool majapidamist) – Majapidamise juhiks oleva valdaja muu tasustatav tegevus: – – peamine tegevusala jah/ei – – lisategevusala jah/ei – – kui toimub muu tasustatav tegevus – – – majapidamisega otseselt seotud tegevus jah/ei – – – majapidamisega otseselt mitteseotud tegevus jah/ei – Ainuvaldaja abikaasa muu tasustatav tegevus: – – peamine tegevusala jah/ei – – lisategevusala jah/ei – – kui toimub muu tasustatav tegevus – – – majapidamisega otseselt seotud tegevus jah/ei – – – majapidamisega otseselt mitteseotud tegevus jah/ei – Ainuvaldaja perekonnaliikmete muu tasustatav tegevus: – – peamine tegevusala jah/ei – – lisategevusala jah/ei – – kui toimub muu tasustatav tegevus – – – majapidamisega otseselt seotud tegevus jah/ei – – – majapidamisega otseselt mitteseotud tegevus jah/ei – Väljastpoolt perekonda pärit otseselt palgatud alalised töötajad, kes tegelevad muu tasustatava tegevusega, mis on otseselt seotud majapidamisega Peamine tegevusala jah/ei – – Lisategevusala jah/ei VI. Muu tasustatav tegevus, millega majapidamises tegeldakse (otseselt seotud majapidamisega) VI.i) Muude tasustatavate tegevuste loetelu – Turism, majutus ja muud vaba aja veetmisega seotud tegevused jah/ei – Käsitöö jah/ei – Põllumajandussaaduste töötlemine jah/ei – Taastuvenergia tootmine jah/ei – Puidutöötlemine (nt saagimine) jah/ei – Vesiviljelus jah/ei – Lepinguline töö (kasutades majapidamise tootmisvahendeid) – – Põllumajanduslik (teistes majapidamistes) jah/ei – – Mittepõllumajanduslik jah/ei – Metsandus jah/ei – Muu jah/ei VI.ii) Majapidamisega otseselt seotud muu tasustatava tegevuse osakaal – Protsent majapidamise lõpptoodangust Protsendirühmad (7) VII. Maaelu arengu toetus – Majapidamine on saanud viimase kolme aasta jooksul järgmiste maaelu arendamise meetmete raames toetusi jah/ei – – Nõustamisteenuse kasutamine jah/ei – – Põllumajanduslike majapidamiste ajakohastamine jah/ei – – Põllumajandustoodetele ja metsasaadustele lisandväärtuse andmine jah/ei – – Ühenduse õigusaktides sätestatud nõuetele vastavuse saavutamine jah/ei – – Põllumajandustootjate osalemine toidukvaliteedikavades jah/ei – – Natura 2000 toetused põllumajandusmaadele jah/ei – – Vee raamdirektiiviga (8) seotud toetused jah/ei – – Põllumajanduslikud keskkonnatoetused jah/ei – – – sellest mahepõllumajanduse raames jah/ei – – Loomade heaolu toetus jah/ei – – Mittepõllumajanduslike tegevuste mitmekesistamine jah/ei – – Turismi soodustamine jah/ei (1) 2010. aastal ei esitata. (2) Vanuserühmad: (koolikohustuse lõppemisest kuni 24. eluaastani), (25–34), (35–44), (45–54), (55–64), (65 ja üle selle). (3) Aasta tööühiku (ATÜ) 1. protsendirühm: (0), (> 0 – < 25), (≥ 25 – < 50), (≥ 50 – < 75), (≥ 75 – < 100), (100). (4) Aasta tööühiku (ATÜ) 2. protsendirühm: (> 0 – < 25), (≥ 25 – < 50), (≥ 50 – < 75), (≥ 75 – < 100), (100). (5) Koolituse koodid: (ainult praktiline põllumajanduslik kogemus), (põllumajanduslik baasväljaõpe), (täielik põllumajanduslik väljaõpe). (6) 2013. aastal ei esitata. (7) Protsendirühmad: (≥ 0 – ≤ 10), (> 10 – ≤ 50), .(> 50 – < 100). (8) Euroopa Parlamendi ja nõukogu 23. oktoobri 2000. aasta direktiiv 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, 22.12.2000, lk 1).









IV LISA

TÄPSUSNÕUDED

Käesolevas määruses nimetatud valikuuringud peavad komisjoni 7. juuni 1985. aasta otsuse 85/377/EMÜ (millega kehtestatakse ühenduse põllumajandusettevõtete liigitus) ( 16 ) kohaselt olema statistiliselt representatiivsed NUTS 2 piirkondade tasandil ja riigi kokkuliidetud vähemsoodsate piirkondade suhtes, ( 17 ) arvestades põllumajanduslike majapidamiste liiki ja suurust. Lisaks tuleb põllumajanduslike majapidamiste põllumajanduskultuuride ja loomadega seotud karakteristikute puhul järgida määratletud täpsusastmeid.

Kõnealused täpsusastmed on esitatud allpool täpsustabelites ning neid kohaldatakse kõigi vähemalt 10 000 majapidamisega NUTS 2 tasandi piirkondade suhtes. Vähem kui 10 000 majapidamisega NUTS 2 tasandi piirkonna puhul kohaldatakse nimetatud täpsusastmeid sellega seotud NUTS 1 tasandi piirkonna suhtes, tingimusel et kõnealuses NUTS 1 tasandi piirkonnas on vähemalt 1 000 majapidamist. Põllumajanduslike tootmismeetodite uuringu tegemiseks saadakse põllumajanduskultuuride ja loomadega seotud karakteristikud 2010. aasta majapidamiste struktuuriuuringu tulemustest.

2013. ja 2016. aasta majapidamiste struktuuriuuringu täpsusastmed

Põllumajanduskultuuridega seotud karakteristikud:

teravili terade (sealhulgas seemnete) tootmiseks, mille hulka kuuluvad pehme nisu ja speltanisu, kõva nisu, rukis, oder, kaer, maisiterad, riis ja muude terade tootmiseks kasvatatav teravili;

terade (sh seemne ning teravilja ja kaunviljade segude) saamiseks kasvatatavad kuivatatud kaunviljad ja valgurikkad taimed;

kartul (sh varajane ja seemnekartul);

suhkrupeet (v.a seeme);

õliseemnekultuurid, sh raps, rüps, päevalill, soja, linaseemned (õlilina) ja muud õliseemnekultuurid;

värsked köögiviljad, melonid ja maasikad;

lilled ja dekoratiivtaimed (v.a puukoolid);

haljalt koristatud taimed;

püsiheina- ja -karjamaa, v.a hooldamata karjamaa;

puuvilja- ja marjaistandikud;

tsitruseistandikud;

oliiviistandikud;

viinamarjaistandikud.

Loomadega seotud karakteristikud:

lüpsilehmad;

muud lehmad;

muud veised;

suguemised;

muud sead;

lambad;

kitsed;

Kodulinnud.

2010. aasta majapidamiste struktuuriuuringu ja põllumajanduslike tootmismeetodite uuringu osana tehtud valikuuringute täpsusastmed

Põllumajanduskultuuridega seotud karakteristikud:

teravili terade (sealhulgas seemnete) tootmiseks, mille hulka kuuluvad pehme nisu ja speltanisu, kõva nisu, rukis, oder, kaer, maisiterad, riis ja muude terade tootmiseks kasvatatav teravili;

kartul (sh varajane ja seemnekartul) ja suhkrupeet (v.a seemned);

õliseemnekultuurid, sh raps, rüps, päevalill, soja, linaseemned (õlilina) ja muud õliseemnekultuurid;

avamaal kasvatatavad püsikultuurid – puuvilja-, marja-, tsitruse- ja oliiviistandikud, viinamarjaistandikud, puukoolid ja muud avamaal kasvavad püsikultuurid;

värsked köögiviljad, melonid, maasikad, lilled ja dekoratiivtaimed (v.a puukoolid);

ajutine rohumaa ja püsirohumaa.

Loomadega seotud karakteristikud:

veised (igas vanuses);

lambad ja kitsed (igas vanuses);

sead;

kodulinnud.







Täpsustabel, mida kohaldatakse vähemalt 10 000 põllumajandusliku majapidamisega NUTS 2 tasandi piirkonna puhul Täpsusastmed 2013. ja 2016. aasta majapidamiste struktuuriuuring Põllumajanduslike tootmismeetodite uuring Karakteristiku esinemise sagedus NUTS 2 piirkonnas Suhteline standardviga Karakteristiku esinemise sagedus NUTS 2 piirkonnas Suhteline standardviga Põllumajandusliku majapidamise põllumajanduskultuuridega seotud karakteristikud 7,5 % või rohkem kasutatavast põllumajandusmaast < 5 % 10 % või rohkem kasutatavast põllumajandusmaast < 10 % Põllumajandusliku majapidamise loomadega seotud karakteristikud 7,5 % või rohkem loomühikutest ja rohkem kui 5 % iga kategooria riiklikust osatähtsusest < 5 % 10 % või rohkem loomühikutest ja rohkem kui 5 % iga kategooria riiklikust osatähtsusest < 10 %







Täpsustabel, mida kohaldatakse vähem kui 10 000 põllumajandusliku majapidamisega NUTS 2 tasandi piirkonna puhul Täpsusastmed 2013. ja 2016. aasta majapidamiste struktuuriuuring Põllumajanduslike tootmismeetodite uuring Karakteristiku esinemise sagedus NUTS 1 tasandi piirkonnas, kus on vähemalt 1 000 majapidamist Suhteline standardviga Karakteristiku esinemise sagedus NUTS 1 tasandi piirkonnas, kus on vähemalt 1 000 majapidamist Suhteline standardviga Põllumajandusliku majapidamise põllumajanduskultuuridega seotud karakteristikud 7,5 % või rohkem kasutatavast põllumajandusmaast < 5 % 10 % või rohkem kasutatavast põllumajandusmaast < 10 % Põllumajandusliku majapidamise loomadega seotud karakteristikud 7,5 % või rohkem loomühikutest ja rohkem kui 5 % iga kategooria riiklikust osatähtsusest < 5 % 10 % või rohkem loomühikutest ja rohkem kui 5 % iga kategooria riiklikust osatähtsusest < 10 %









V LISA

Põllumajanduslike tootmismeetodite uuringu karakteristikute loetelu







Karakteristik Ühik/liik Maaharimismeetodid Traditsiooniline maaharimine (hõlmadra või ketasadraga) ha Kaitsev maaharimine (pindharimine) ha Kündmiseta maaharimine (tüükülv) ha Pinnase säilitamine Talvine pinnakate: tavaline talivili ha haljasväetistaimed või eelvili ha taimejäägid ha paljas muld ha Külvikord: kavandatud külvikorrast välja jääva põllumaa osatähtsus VM protsendirühm (1) Maastikuelemendid Lineaarsed elemendid, mida põllumajandustootja on säilitanud viimase kolme aasta jooksul, neist: hekid jah/ei puuderead jah/ei kiviaiad jah/ei Lineaarsed elemendid, mida põllumajandustootja on rajanud viimase kolme aasta jooksul, neist: hekid jah/ei puuderead jah/ei kiviaiad jah/ei Loomade karjatamine Karjatamine majapidamises: viimase aasta jooksul karjatamiseks kasutatud ala ha aeg, mil loomad on püsiheinamaal Kuude arv aastas Karjatamine ühiskarjamaal: ühiskarjamaal karjatatavate loomade koguarv Loomade arv aeg, mil loomi karjatatakse ühiskarjamaal Kuude arv aastas Loomapidamishooned Veised: latritega laut – tahe- ja vedelsõnnikuga Kohtade arv latritega laut – poolvedela sõnnikuga Kohtade arv vabapidamine – tahe- ja vedelsõnnikuga Kohtade arv vabapidamine – poolvedela sõnnikuga Kohtade arv muu Kohtade arv Sead: osaline restpõrand Kohtade arv täisrestpõrand Kohtade arv õlgedest allapanu (sügavallapanul vabapidamine) Kohtade arv muu Kohtade arv Munakanad: õlgedest allapanu (sügavallapanul vabapidamine) Kohtade arv puurid (kõik liigid) Kohtade arv sõnnikutransportööriga puurid Kohtade arv puuride all paikneva avatud sõnnikuhoidlaga puurid Kohtade arv lindla all paikneva ventileeritud sõnnikuhoidlaga puurid Kohtade arv muu Kohtade arv Sõnniku laotamine Kasutatav põllumajandusmaa, kuhu laotatakse tahe- või laudasõnnik Kokku KPM protsendirühm (2) Kohese sissekünniga KPM protsendirühm (2) Kasutatav põllumajandusmaa, kuhu laotatakse poolvedelat sõnnikut Kokku KPM protsendirühm (2) Kohese sissekünniga või sissepritsega KPM protsendirühm (2) Majapidamises toodetud sõnniku koguhulgast väljaviidud sõnniku osakaal Protsendi-rühm (3) Sõnnikuhoidlad ja sõnniku käitlemise rajatised Hoidlad: tahesõnnik jah/ei vedelsõnnik jah/ei poolvedel sõnnik poolvedela sõnniku mahuti jah/ei biotiik jah/ei Kas hoidlad on kaetud? Tahesõnnik jah/ei Vedelsõnnik jah/ei Poolvedel sõnnik jah/ei Niisutamine Niisutatud ala Niisutatud ala keskmine suurus viimasel kolmel aastal ha Viimase 12 kuu jooksul vähemalt kord niisutatud haritav maa kokku Kokku ha Teravili terade (sealhulgas seemnete) tootmiseks (v.a mais ja riis) ha Mais (terad ja haljasmass) ha Riis ha Terade (sh seemne ning teravilja ja kaunviljade segude) saamiseks kasvatatavad kuivatatud kaunviljad ja valgurikkad taimed ha Kartul (sh varajane ja seemnekartul) ha Suhkrupeet (v.a seeme) ha Raps ja rüps ha Päevalill ha Kiudtaimed (lina, kanep, muud kiudtaimed) ha Värsked köögiviljad, melonid ja maasikad – avamaal ha Ajutine rohumaa ning püsirohumaa ha Muud põllumaal kasvatatavad põllukultuurid ha Puuvilja- ja marjaistandikud ha Tsitruseistandikud ha Oliiviistandikud ha Viinamarjaistandikud ha Kasutatud niisutusmeetodid: pindniisutamine (üleujutamine, niisutuskraavid) jah/ei vihmutus jah/ei tilkkastmine jah/ei Majapidamises niisutamiseks kasutatava vee päritolu: majapidamise territooriumi põhjavesi jah/ei majapidamise territooriumi pinnavesi (tiigid või tammid) jah/ei väljaspool majapidamise territooriumi asuvate järvede, jõgede või vooluveekogude vesi jah/ei väljaspool majapidamise territooriumi asuva veevarustusvõrgu vesi jah/ei muud allikad jah/ei (1) Viljelusmaa (VM) protsendirühm: (0), (> 0 – < 25), (≥ 25 – < 50), (≥ 50 – < 75), (≥ 75). (2) Kasutatava põllumajandusmaa (KPM) protsendirühm: (0), (> 0 – < 25), (≥ 25 – < 50), (≥ 50 – < 75), (≥ 75). (3) Protsendirühm: (0), (> 0 – < 25), (≥ 25 – < 50), (≥ 50 – < 75), (≥ 75).